වෛරසයේ මූලාරම්භය සම්බන්ධයෙන් දින 90 ක් ඇතුළත බුද්ධි වාර්තාවක් සපයන්නැයි ජනපති ජෝ බයිඩ්න් නියෝග කර ඇත්තේ මෙවැනි වාතාවරණයක් මැදයි.ලොව පුරා මිලියන සංඛ්‍යාත ජනතාවගේ ජීවිතවලින් වසරක් පැහැරගත් කොරෝනා වෛරස් වසංගතයේ මූලාරම්භය පිළිබඳව විමර්ශන විනිවිදභාවයකින් යුක්තව සිදුකළ යුතු බවට අමෙරිකානු සෞඛ්‍ය ලේකම් සේවියර් බෙකෙරා ලෝක සෞඛ්‍ය සංවිධානයෙන් ඉල්ලීමක්ද කළා.මේ අතර, කොරෝනා වෛරසය චීනය විසින් කෘතිමව නිෂ්පාදනය කරන ලද්දක් බවට දිගින් දිගටම චෝදනා කළ හිටපු ජනපති ඩොනල්ඩ් ට්‍රම්ප් නිව්යෝක් පෝස්ට් පුවත්පත වෙත ඊමේල් පණිවුඩයක් යොමුකරමින් ප්‍රකාශ කළේ තමා මුල සිටම වෛරසයේ මූලාරම්භය පිළිබඳව සැක පළ කළ බවයි.